Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za graditeljstvo 
Središnji odsjek za graditeljstvo 
Trg Stjepana Radića 1, Zagreb

Klasa: UP/I 361-03/2014-001/100
Urbroj: 251-13-22/113-2015-5
Zagreb, 20.01.2015.

Gradski ured za prostorno uređenje, izgradnju grada, graditeljstvo, komunalne poslove i promet, Odjel za graditeljstvo– Središnji odsjek za graditeljstvo, na temelju odredbe čl. 95. Zakona o općem upravnom postupku (NN 47/09), u postupku izdavanja građevinske dozvole, rješavajući po zahtjevu trgovačkog društva GWT d.o.o. iz Zagreba, Voćarska 48., zastupano po trgovačkom društvu Arhitekti Nemeth, Kelava i Petljak d.o.o., iz Zagreba, Radnička cesta 57., za izdavanje građevinske dozvole za izgradnju stambeno - poslovne građevine na k.č.br. 1307 k.o. Trešnjevka, u Zagrebu, Nova cesta 54.,

P O Z I V A

vlasnike i nositelje drugih stvarnih prava na k.č.br. 1307  k.o. Trešnjevka, kao nekretnini za koje se izdaje građevinska dozvola, te vlasnike i nositelje drugih stvarnih prava na k.č.br. 1310, 1308, 6995 i 1321 sve k.o. Trešnjevka, kao nekretninama koje neposredno graniče s nekretninama za koje se izdaje građevinska dozola,

da dana 09. veljače 2015. u 10.00 sati, osobno ili putem opunomoćenika, pristupe u službene prostorije ovog Ureda, Grad Zagreb,Trg Stjepana Radića 1, soba 112, I kat radi uvida u spis predmeta i izjašnjenja.
	 
Uvidu u spis predmeta radi izjašnjenja mogu pristupiti osobno ili putem opunomoćenika, osobe koje dokažu svojstvo stranke u predmetnoj upravnoj stvari, odnosno osobe koje predoče ispravu temeljem koje su stekle pravo vlasništva ili kakvo drugo stvarno pravo na naznačenim nekretninama.

	Ujedno napominjemo da neodazivanje ovom pozivu nije zapreka za izdavanje građevinske dozole.

Upravni savjetnik
Katarina Grubač, dipl. ing. arh.

Dostaviti:
			
1.	Oglasna ploča, osam dana
2.	„e“-stranice Grada Zagreba,osam dana
3.	Na građevnu česticu, osam dana
4.          Spis predmeta, ovdje